སྒྲོག་མས་བདག་ཉིད་བཅངས་པར་བསམ་མོ། །ཡང་བྱང་སྒོ་ནས་རྡོ་རྗེ་དྲིལ་བུ་མའི་
སྙིང་བོ་བཟླས་ཤིང་དེ་བཞིན་དུ་ཞུགས་ལ་རྡོ་རྗེ་དྲིལ་བུ་མ་བདག་ཉིད་དབང་དུ་བྱས་པར་བསམ་
པར་བྱའོ། །ཡང་དེ་བཞིན་དུ་ཤར་ཕྱོགས་ཀྱི་སྒོ་ནས་ཞུགས་ལ། མ་ཧཱ་ད་ར་ལ་སོགས་པའི་སྔགས་
བརྗོད་པར་བྱའོ། །དེ་ནས་ཁྲོས་པས་རྡོ་རྗེ་གསོར་ཞིང་ཁྲོ་གཉེར་དང་བཅས་པས་ཕྱག་བྱའོ། །དེ་
བཞིན།ཁྲོ་བོས་གདུལ་བྱ་ལ། །རྡོ་རྗེ་སྙེམས་པ་འཆང་གྱུར་ནས། །རྡོ་རྗེ་ཧཱུཾ་མཛད་སྡིགས་མཛུབ་
ནི། །ཡི་གེ་ཧཱུཾ་གིས་རབ་ཏུ་སྦྱར།
1
།གདུག་པ་འདུལ་བས་རབ་
ཏུ་དགྱེས། །དེ་ནས་དཀྱིལ་འཁོར་བསྐོར་བ་ལན་གསུམ་བྱས་ལ། བཅོམ་ལྡན་འདས་ཀྱི་མདུན་
དུ་འདུག་སྟེ་དེ་ཁོ་ན་ཉིད་ལན་གཅིག་བརྗོད་པར་བྱའོ། །འདོད་ཆགས་ཆེན་པོ་བདེ་བ་ཆེ། །རྡོ་
རྗེ་ཆེན་པོ་ནོར་ཆེ་བ། །ཡེ་ཤེས་ཆེན་པོ་ལས་ཆེ་བ། །རྡོ་རྗེ་སེམས་སོགས་དེང་འགྲུབ་མཛོད། །
ཛཿཧཱུཾ་བཾ་ཧོཿ པྲ་སིད་དྷྱ་མམ་ཞེས་བརྗོད་དོ། །དེ་ནས་རྡོ་རྗེ་ཆུ་འཐུངས་ལ་གཡོན་པའི་ཁྲོ་བོའི་
ཁུ་ཚུར་གྱིས་སེམས་མ་རྡོ་རྗེ་ཕྱེ་ལ་ཧཱུྃ་ཨ་ཞེས་ལན་བརྒྱ་བཟླས་ཤིང་བདག་ཉིད་ལ་དབབ་པར་
བྱའོ། །དེ་ནས་ཧཱུྃ་གིས་མེ་ཏོག་དོར་བར་བྱའོ། །དེ་ནས་ཉྭ་དེ་ཉིད་ཀྱིས་བླངས་ལ་རང་གི་མགོ་ལ་
བཅིང་བར་བྱའོ། །དེ་ནས་ཡི་གེ་ཧཱུཾ་བཟླས་ཤིང་གདོང་གཡོགས་བཅིང་བ་ལས་དགྲོལ་ལ་ཧཱུཾ་ཞེས་
593

རྭ་ཆེན་གྱི་གསུང་འབུམ་ཆེན་མོ།
བརྗོད་དེ། མིག་གཉིས་སུ་རྡོ་རྗེ་བཀོད་ལ། ཧེ་བཛྲ་པཱ་ཤྱ་ཞེས་བྱ་བས་དཀྱིལ་འཁོར་བལྟ་བར་
བྱའོ། །དེ་ནས་ཏིཥྛ་བཛྲ་ཞེས་བྱ་བ་ལ་སོགས་པས་འཇུག་པའི་ཕྱག་རྒྱ་རང་གི་སྙིང་གར་དགྲོལ་
བར་བྱའོ། །དེ་ནས་རྡོ་རྗེ་ཐལ་མོ་བསྐོར་ཏེ་ཤིས་པ་བརྗོད་པའི་ཚུལ་དུ་སྙིང་གར་བཞག་ལ་མཚན་
བརྒྱ་རྩ་བརྒྱད་པས་བཅོམ་ལྡན་འདས་འཁོར་དང་བཅས་པ་ལ་བསྟོད་ནས། དེ་ནས་མཚོན་ཆ་རྡོ་
རྗེ་མ་ལ་སོགས་པ་མཆོད་པ་བཞིའི་ཁྲོ་བོ་དང་བཅས་པ་དང་གླུ་དང་རོལ་མོའི་མཆོད་པས་ཀྱང་
བཅོམ་ལྡན་འདས་འཁོར་དང་བཅས་པ་ཡང་དག་པར་མཆོད་ལ། ཕྱིའི་དཀྱིལ་འཁོར་གྱི་ནང་དུ་
སྣ་ཚོགས་པདྨ་ཤར་སྒོར་བལྟས་པ་བྲིས་ནས་རྡོ་རྗེ་མེ་ལྟར་འབར་བའི་ཕྱག་རྒྱ་ཆེན་པོ་པདྨ་དེར་
འདུག་ལ་མཆོད་ཡོན་བླངས་ཏེ། དྲི་དང་མེ་ཏོག་ལ་སོགས་པས་བདག་ཉིད་མཆོད་ལ། ཁྲོ་བོའི་
ཁུ་ཚུར་གྱིས་རྣམ་པར་རྒྱལ་བའི་བུམ་པ་ལས་ཆུ་བླངས་ལ། ཧཱུྃ་ཨོཾ་བཛྲ་ཨ་བྷི་ཥིཥྛ་ཞེས་བརྗོད་དེ།
དེས་བདག་ཉིད་དབང་བསྐུར་བར་བྱ་ཞིང་ཆུ་དེ་བཏུང་བར་ཡང་བྱའོ། །དེ་ནས་སངས་རྒྱས་ལྔའི་
དབང་སྐུར་བའི་ཕྱག་རྒྱ་དང་རྡོ་རྗེ་ཕྲེང་བའི་དབང་བསྐུར་ལ་ཕྱི་རོལ་གྱི་སངས་རྒྱས་ལྔའི་ཅོད་
པན་རྡོ་རྗེ་ཕྲེང་བའི་དབང་བསྐུར་བར་བྱའོ། །
དེ་ནས་ཡི་གེ་གཉིས་ཀྱི་ཆོ་གས་གོ་བགོས་ལ་རྡོ་རྗེ་ཐལ་མོས་བཅོམ་ལྡན་འདས་ལ་ཕྱག་
བྱས་ནས་རྡོ་རྗེ་དང་བདག་པོ་དང་མིང་གི་དབང་བསྐུར་བ་བཅོམ་ལྡན་འདས་ལ་བླང་བར་བྱའོ། །
ཅ་མ་
དེ་ནས་དངོས་གྲུབ་ཀྱི་རྡོ་རྗེ་རྟུལ་ཞུགས་བླངས་ལ་མཆོད་པ་རྣམ་པ་ལྔ་དང་། རྡོ་རྗེ་མཚོན་ཆ་
ལ་སོགས་པའི་ཕྱག་རྒྱའི་མཆོད་པ་བཅུ་གཉིས་ཀྱིས་བདག་ཉིད་ལ་འཆོད་དེ། དེ་ཁོ་ན་ཉིད་དང་
ཆོས་དང་དྲིལ་བུ་དང་། དམ་ཚིག་བཟུང་ལ་ཚིགས་སུ་བཅད་པ་ལྔས་རྗེས་སུ་གནང་བ་དང་།
གཟེངས་བསྟོད་པ་དང་། ལུང་བསྟན་པ་ཐོབ་པ་དང་། རང་གི་སྙིང་བོ་དང་ཕྱག་རྒྱ་བཞིའི་ཡེ་
ཤེས་བཅོམ་ལྡན་འདས་ལ་ཕྱག་བྱས་ཏེ། དེ་ལས་དེ་དག་མནོས་ནས་ཡང་བྱིན་གྱིས་བརླབས་པ་
594

༄༅། །དཔལ་མཆོག་གསང་བའི་དཀྱིལ་འཁོར་སོགས་བཤད་པ་བཞུགས་སོ། །
དང་། འདི་ལྟར་མངོན་པར་འདོད་པའི་བཟླས་བརྗོད་བྱས་ནས། བཅོམ་ལྡན་འདས་ལ་མེ་ཏོག་
ལ་སོགས་པས་ཡང་དག་པར་མཆོད་དེ་ཕྱིར་འབྱུང་བར་བྱའོ། །དེ་ནས་སློབ་མ་བསླབ་པའི་གཞི་
ལྔ་ཡོངས་སུ་བླངས་པའམ།
དགེ་སྦྱོང་དང་དགེ་སློང་གི་སྡོམ་པ་ཡོངས་སུ་བཟུང་བས་རིག་པའི་
སྡོམ་པ་བླངས་ལ། སློབ་དཔོན་ལ་ཕྱག་བྱས་ནས་འདི་སྐད་ཅེས་བརྗོད་བར་བྱའོ། །དགའ་ཆེན་
ཁྱོད་བདག་སྟོན་པ་བས། །སློབ་དཔོན་ཁྱོད་ནི་དགོས་སུ་གསོལ། །བྱང་ཆུབ་ཆེན་པོར་ཚུལ་
བསྟན་པ། །མགོན་པོ་ཆེན་པོ་བདག་འཚལ་ལོ། །དམ་ཚིག་དེ་ཉིད་བསྩལ་དུ་གསོལ། །སྡོམ་པ་
རྣམས་ཀྱང་བདག་ལ་སྩོལ། །
༢་དར་
དེ་ནས་གནོད་སྦྱིན་གྱི་ཁྲོ་བོ་ཡོངས་སུ་བཟླས་པའི་རས་སྔོན་པོས་སྟོད་གཡོགས་དང་
སྨད་གཡོགས་བྱས་ནས། ཡང་རྡོ་རྗེ་གནོད་སྦྱིན་དང་སྒོ་སྲུང་བཞི་ཡོངས་སུ་བཟླས་པའི་ད་
སྔོན་པོས་གདོང་གཡོགས་ལ་མེ་ཏོག་གི་ཕྲེང་བ་བཏགས་ཤིང་ཁ་དྲི་ཞིམ་པར་བྱས་ལ་ཕྱག་བཞི་
སྔོནདུ་འགྲོ་བ་དང་། སྡོམ་པ་འཛིན་ཏུ་གཞུག་གོ །དེ་ནས་སྔ་མ་བཞིན་དུ་བྱང་ཆུབ་ཆེན་པོར་
སེམས་བསྐྱེད་དུ་བཅུག་ནས། དེ་བཞིན་དུ་དེའི་སྙིང་གར་རྡོ་རྗེ་བསྐྱེད་ནས་ཕྱི་རོལ་ན་གནས་
པའི་བུམ་པའི་ཆུས་དབང་བསྐུར་ལ། ཡོན་གྱི་མཆོག་བླངས་ཏེ། རྡོ་རྗེ་ཧཱུཾ་མཛད་དུ་བྱིན་གྱིས་
བརླབས་ལ། རྡོ་རྗེ་ཧཱུཾ་མཛད་ཀྱི་ཕྱག་རྒྱས་མེ་ཏོག་གི་ཕྲེང་བ་འཛིན་ཏུ་བཅུག་ནས། བདག་ཉིད་
རྡོ་རྗེའི་སྦྱོར་བ་ཡིས། །རྡོ་རྗེ་རྡོ་རྗེ་ཞེས་སྨྲ་བ། །ཀུན་ཏུ་འགྲོ་བ་འགྲུབ་བྱའི་ཕྱིར། །རྡོ་རྗེ་ཤུགས
སུ་ཡང་དག་བཤད། །ཅེས་པས་སློབ་དཔོན་འཇུག་པའི་ཆོ་གས་རྡོ་རྗེ་ཤུགས་ཀྱིས་གཞུག་པར་
བྱའོ། །དེ་ནས་མ་ཧཱ་ར་ཏ་ཞེས་པ་ལ་སོགས་པའི་སྔགས་བརྗོད་དོ། །དེང་ཁྱོད་དེ་བཞིན་གཤེགས་
པ་ཐམས་ཅད་ཀྱི་རིགས་སུ་ཞུགས་ཀྱི་ངས་ཁྱེད་ལ་ཡེ་ཤེས་གང་གིས་དེ་བཞིན་གཤེགས་པ་
ཐམས་ཅད་དུ་གྲུབ་པ་ཡང་ཐོབ་ན་དངོས་གྲུབ་གཞན་ལྟ་སྨོས་ཀྱང་ཅི་དགོས་ཏེ། དེ་ལྟ་བུའི་ཡེ་
་་
595

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཤེས་བསྐྱེད་པར་བྱ་ཡི་ཁྱོད་ཀྱིས་དཀྱིལ་འཁོར་ཆེན་པོ་མ་མཐོང་བ་རྣམས་ལ་སྨྲ་བར་མ་བྱེད་ཅིག
ཁྱེད་དམ་ཚིག་གི་ཉམས་པར་འགྱུར་ཏ་རེ། དེ་ནས་རྡོ་རྗེ་སློབ་དཔོན་རང་ཉིད་ཀྱིས་ཁྲོ་བོ་ཏི་རིན་
ཏི་རིའི་ཕྱག་རྒྱ་ཁ་ཐུར་དུ་བསྟན་པ་དང་གྱེན་དུ་བསྟན་པ་བཅངས་ལ། རྡོ་རྗེ་སློབ་མའི་སྤྱི་བོར་
བཞག་སྟེ། འདི་ནི་ཁྱོད་ཀྱི་དམ་ཚིག་ཡིན་གྱི་གལ་ཏེ་འགའ་ཞིག་ལ་སྨྲས་ན་ཀླད་པ་འགས་པར་
འགྱུར་རོ། །ཞེས་བརྗོད་པར་བྱའོ། །
དེ་ནས་དམ་ཚིག་མཆོག་གི་ཕྱག་རྒྱ་དེ་ཉིད་མནའི་སྙིང་བོའི་ཆུ་ལ་ལན་གཅིག་བཟླས་ནས་
སློབ་མར་འཐུང་དུ་བཅུག་ལ། རྡོ་རྗེ་སེམས་དཔའ་དེང་ཁྱོད་ཀྱི། །སྙིང་ལ་ཡང་དག་ཞུགས་པར་
མཛད། །གལ་ཏེ་ཚུལ་འདི་སྨྲས་ན་ནི། །དེ་མ་ཐག་ཏུ་དྲལ་ནས་གཤེགས། །ཨོཾ་བཛྲ་ཨུད་ཏ་ཀ་ཋ་
ཞེས་བརྗོད་པར་བྱའོ། །དེ་ནས་སློབ་དཔོན་གྱིས་དེང་ནས་བརྩམས་ཏེ་ཁྱོད་ཀྱི་ཕྱག་ན་རྡོ་རྗེ་ང་
ཡིན་གྱི་ངས་འདི་བྱོས་ཤིག་ཅེས་བསྒོ་བ་གང་ཡིན་པ་བྱ་དགོས་སོ། །ཁྱོད་ཀྱིས་ང་ལ་བརྙས་པར་
མ་བྱེད་ཅིག མི་བདེ་བ་མ་སྤངས་པར་ཁྱོད་དུས་བྱས་ནས་སེམས་ཅན་དམྱལ་བར་ལྟུང་བར་
འགྱུར་ཏ་རེ། ཞེས་བརྗོད་པར་བྱའོ། །དེ་ནས་དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་
བརླབས་ལ། རྡོ་རྗེ་སེམས་དཔའ་བདག་ལ་འབབ་པར་གྱུར་ཅིག་ཅེས་སློབ་མ་སྨྲར་གཞུག་གོ །
དེ་ནས་རྡོ་རྗེ་སློབ་དཔོན་གྱིས་མྱུར་དུ་ཁྲོ་བོ་ཏི་རིའི་ཕྱག་རྒྱ་བཅངས་ལ། འདི་ནི་རྡོ་རྗེ་དམ་ཚིག་
སྟེ། །རྡོ་རྗེ་སེམས་དཔའ་ཡིན་པར་གྲགས། །རྡོ་རྗེ་ཡེ་ཤེས་བླ་མེད་ནི། །དེ་རིང་ཉིད་དུ་འབབ་
པར་ཤོག །ཨོཾ་བཛྲ་ཨཱ་ཤ་ཨ་ཞེས་ལན་བརྒྱའི་བར་དུ་བཟླས་སུ་གཞུག་གོ །ཡང་ཁྲོ་བོའི་ཁུ་ཚུར་
བཅངས་ལ་སེམས་མ་རྡོ་རྗེ་མའི་ཕྱག་རྒྱའི་དྲལ་བར་བྱས་ཏེ། ༀ་ཨ་ཨ་ཨ་ཨ་ཞེས་ལན་བརྒྱ་
བཟླས་སུ་གཞུག་གོ །ཡང་རྡོ་རྗེ་འབེབས་པའི་ཕྱག་རྒྱའི་བསྒྲུབས་ཟིན་པའི་རྡོ་རྗེ་དྲིལ་བུ་དང་
བཅས་པས་བཅངས་ལ་རྐང་བ་གཡོན་པས་སློབ་མའི་རྐང་བ་གཡས་པ་མནན་ནས། བཛྲ་ཨཱ་བེ་
596

།དཔལ་མཆོག་གསང་བའི་དཀྱིལ་འཁོར་སོགས་བཤད་པ་བཞུགས་སོ། །
ཛཏིཉྩ
ཤ་ཨ་ཞེས་ལན་བརྒྱ་བཟླས་ཤིང་དབབ་པར་བྱའོ། །དེ་ནས་པྲ་ཏིཙཱ་བཛྲ་ཧོཿ ཞེས་བྱ་བས་མེ་ཏོག་
གི་ཕྲེང་བ་དེ་དཀྱིལ་འཁོར་ཆེན་པོར་དོར་བར་བྱའོ། །དེ་ནས་ཕྲེང་བ་བླངས་ལ་ཨོཾ་པྲ་ངྷི་གྲྀཧྞ་སྭ་
མི་མཾ་ས་ཏྭ་མ་ཧཱ་བ་ལ་ཞེས་བྱ་བ་འདི་ཉིད་ཀྱིས་མགོ་ལ་བཅིང་བར་བྱའོ། །དེ་ནས་ཨོཾ་ས་ཏྭ་ས་
ཡན་ཏེ་ཏ་ཙཀྑུ་གྷ་ཏ་ན་པ་ར། ཨུད་ཀ་ཏ་ཡ་པ་ཡ་ཏི་སརྦ་ཀྵོ་བཛྲ་ཙཀྑུར་བུད་དྷ་རི་ཧེ་བཛྲ་པཱ་ཤྱ་
ཞེས་པ་འདིས་གདོང་གཡོགས་དགྲོལ་བར་བྱའོ། །དེ་ནས་རྡོ་རྗེ་ལྕགས་ཀྱུ་ནས་བརྩམས་ཏེ། རྡོ་
རྗེ་མེ་ལྟར་འབར་བའི་དཀྱིལ་འཁོར་ཆེན་པོ་བརྟན་པར་བྱའོ། །དེ་ནས་རྡོ་རྗེ་མེ་ལྟར་འབར་བ་ལ་
སོགས་པའི་སྙིང་བོ་སློབ་མ་ལ་བསྟན་པར་བྱའོ། །ཧཱུཾ་ཧཱུཾ་བཛྲ་པྲ་ཧ་ར་ནི་མཊ། ༀ་བཛྲ་ཤཱ་ལཱ་གྲི་
བན་དྷ་མཊ། ཨོཾ་བཛྲ་ཁ་ཤེད་ཚིན་དྷྱ་པ་ཏྲ་ཧཱུཾ་བཛྲ་ཨ་པ་ལ་པདྨེ་མཾ་ཞེས་བྱ་བ་ནི་རྡོ་རྗེ་མཚོན་ཆ་
མ་དང་། རྡོ་རྗེ་མདུང་དང་རྡོ་རྗེ་རལ་གྲི་མ་དང་རྡོ་རྗེ་པདྨའོ། །དེ་ནས་འདི་རྣམས་ཀྱི་ཕྱག་རྒྱ་
དོན་ཡོད་པ་ཐོགས་པ་མེད་པ་སྟོབས་དང་ཕ་རོལ་གནོན་པ་ཤིན་ཏུ་གྲུབ་པ། སེམས་ཅན་ཐམས་
ཅན་མངོན་པར་རྒྱས་འདེབས་པར་སྤྱོད་པ་བསྐུལ་བར་བྱའོ། །ཧཱུཾ་བཛྲ་གུ་ཧྱ་སིད་དྷྱ་པ་ར་མ་ཡོ་
གི་ཤྭ་རི་ཧཱུྃ་བཛྲ་ཙནྜི་ཤྭ་རི་ཕཊ་ཀཱི་མ་ཧཱ་བཛྲ་ཀ་པཱ་ལ་མ་ལ་མཊ། རུ་ལུ་རུ་ལུ་ལེ་ཧི། ༀ་བཛྲ་ན་
ར་ཡ་ནི་བཛྲ་ཧཱུྃ་བཛྲ་ས་ཏྭ་ཀི་ཛྫ་བཛྲ་ཀྲོ་དྷ་མ་ཧཱ་ཡོ་ག་དམ་གི་ན། ལན་གཅིག་བཟླས་ལ་དགོད་
པར་བྱའོ། །བཅོམ་ལྡན་འདས་ནི་དེ་ཁོ་ན་ཉིད་ཀྱི་སྙིང་བོས་དགོད་པར་བྱའོ། །དེ་ལྟར་འདིས་
དངོས་གྲུབ་རྣམས་ལ་དོན་ཡོད་པར་འགྲུབ་པར་འགྱུར་རོ། །
དེ་ནས་ཏིཥྛ་བཛྲ་ནྲྀ་དྷོ་མེ་བྷ་བ་ཧྲི་ད་ཡ་མེ། ཨ་དྷི་ཏིཥྛ་སརྦ་སིད་དྷི་མ་མེ་པྲ་ཡཙྪ། ཧཱུྃ་ཧ
ཧ་ཧ་ཧ་ཧོ། ཞེས་པ་འདིས་འཇུག་པའི་ཕྱག་རྒྱ་སློབ་མའི་སྙིང་གར་དགྲོལ་བར་བྱའོ། །དེ་ནས་
ཡོན་གྱི་མཆོག་བླངས་ནས་སློབ་མ་སྣ་ཚོགས་པདྨའི་སྟེང་དུ་རྡོ་རྗེ་མེ་ལྟར་འབར་བའི་ཕྱག་རྒྱ་ཆེན་
པོ་བཞག་ལ། མཆོད་ཡོན་བྱིན་ནས་མེ་ཏོག་ལ་སོགས་པས་མཆོད་དེ། སློབ་དཔོན་གྱི་དབང་
597

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྐུར་བའི་ཆོ་གས་དབང་བསྐུར་རོ། །འདི་སྐད་ཀྱང་བརྗོད་པར་བྱས་ཏེ། འདི་ནི་ཁྱོད་ཀྱི་དམྱལ་
བའི་ཆུ། །དམ་ཚིག་འདས་ན་སྲེག་པར་བྱེད། །དམ་ཚིག་བསྲུངས་ན་དངོས་གྲུབ་སྟེར། །རྡོ་རྗེ་
བདུད་རྩིའི་ཆུ་ཐུངས་ཤིག །རྡོ་རྗེ་དྲིལ་བུའི་ཕྱག་རྒྱ་དག །གལ་ཏེ་དཀྱིལ་འཁོར་མ་མཐོང་སྨྲས། །
སྐྱེ་བོ་འདུས་ནས་བསྟན་པ་འམ། །དད་པ་མེད་པར་དགད་པར་འགྱུར། །ཞེས་པའོ། །དེ་ནས་
སངས་རྒྱས་ལྔའི་ཅོད་པན་དང་། རྡོ་རྗེ་དབང་སྐུར་བའི་ཕྱག་རྒྱ་གཉིས་ཀྱིས་དེ་ལ་དབང་བསྐུར་
ལ་བླུགས་མའམ་བརྐོས་མའམ། བྲིས་པའི་ཕྱིའི་སངས་རྒྱས་ལྔའི་རྡོ་རྗེ་དང་ལྡན་པའི་ཅོད་པན་
གྱིས་དབང་བསྐུར་ལ་ཡི་གེ་གཉིས་ཀྱི་གོ་ཆ་བསྐོན་པར་བྱའོ། །
དེ་ནས་རྡོ་རྗེ་སེམས་དཔའི་དཀྱིལ་འཁོར་དུ་བཤད་པའི་སྔགས་ཀྱིས་རྡོ་རྗེ་དང་བདག་པོ་
དང་མིང་གི་དབང་བསྐུར་བ་དང་། དངོས་གྲུབ་ཀྱི་རྡོ་རྗེ་རྟུལ་ཞུགས་དག་སྦྱིན་པར་བྱའོ། །སློབ་
མས་ཀྱང་རྡོ་རྗེ་ཐལ་མོ་བསྐོར་བས་འཐུང་ཞིང་ཕྱག་བྱས་ལ་མེ་ཏོག་ལ་སོགས་པའི་དབང་བསྐུར་
བ་བླང་བར་བྱ་ཞིང་ཡོན་ཡང་དབུལ་བར་བྱའོ། །དེ་ལྟར་ཡོན་ཡང་འདི་ཡིན་ཏེ། །མི་ཆེན་ཡོན་དུ་
ཕུལ་ནས་ནི། །སླར་ཡང་རིན་གྱིས་བླུ་བྱ་བ། །རྡོ་རྗེ་སེམས་དཔའ་སྦྱོར་བ་ཡི། །ཡོན་འདི་ཡོན་གྱི་
མཆོག་ཡིན་ནོ། །དེ་ནས་དེ་ལ་མཆོད་པ་ལྔ་དང་ཁྲོ་བོའི་རྡོ་རྗེ་མཚོན་ཆ་མ་ལ་སོགས་པའི་ཕྱག་རྒྱའི་
མཆོད་པ་བཅུ་གཉིས་ཀྱིས་མཆོད་ལ། དེ་ནས་དེའི་རྡོ་རྗེ་དེ་ཁོ་ན་ཉིད་ཀྱིས་སྦྱིན་པར་བྱའོ།
ནས་ཆོས་ཀྱི་དྲིལ་བུ་དཀྲོལ་དུ་གཞུག་གོ །དེ་ནས་དམ་ཚིག་གི་ཕྱག་རྒྱ་ཆེན་པོར་བྱིན་གྱིས་རློབས་
ཤིག་ཅེས་བསྟན་པར་བྱའོ། །ཚིགས་སུ་བཅད་པ་ལྔས་རྗེས་སུ་གནང་བ་དང་སྙིང་བོ་ཡང་བྱིན་ལ་
ཕྱག་རྒྱ་བཞིའི་ཡེ་ཤེས་ཇི་ལྟ་བ་བཞིན་དུ་བསྟན་པར་བྱའོ། །དེ་ནས་དམ་ཚིག་བསྟན་པར་བྱས་ཏེ།
སེམས་ཅན་ཀུན་ལ་ཕན་འདོགས་དང་། །བརྟན་པ་ཐམས་ཅད་འགྲུབ་བྱའི་ཕྱིར། །གདུག་པ་
བཏུལ་ནས་བསོད་ནམས་དག །ཐོབ་ཅེས་རྡོ་རྗེ་འཛིན་པས་གསུངས། །དཀྱིལ་འཁོར་དུ་ཞུགས་
598

།དཔལ་མཆོག་གསང་བའི་དཀྱིལ་འཁོར་སོགས་བཤད་པ་བཞུགས་སོ། །
ལ་བཅོམ་ལྡན་འདས་ཧཱུཾ་མཛད་ཀྱིས་སྡིགས་མཛུབ་སྦྱར་བར་བྱས་ཏེ་དེ་ནས་བཅོམ་ལྡན་འདས་
གདུག་པ་ཐམས་ཅད་དང་། བདུད་ཐམས་ཅད་དང་། ཁམས་གསུམ་ཐམས་ཅད་འདུལ་བ་ཉིད་
དུ་བྱིན་གྱིས་བརླབས་པ་མཛད་དེ། དེ་ནས་ཁྲོ་བོའི་ལས་བཞི་བོ་རྒྱས་གདབ་པ་དང་། ཕྱག་རྒྱ་
གཞིག་པ་དང་། གསད་པ་དང་། འཆི་བར་བྱ་བ་སྟེ། ཁྲོ་བོའི་ལས་བཞི་བསླབ་པར་བྱའོ། །ཕྱག་
རྒྱ་གང་ཞིག་ཅེས་བྱ་བ་ནས་བརྩམས་ཏེ། ཚེ་འདི་ཉིད་ལ་འགྲུབ་པར་འགྱུར་ཞེས་བྱ་བའི་བར་དུ་
བརྗོད་པར་བྱའོ། །དེ་ནས་དེ་བཞིན་གཤེགས་པ་ཐམས་ཅད་འདུས་པ་ལ་སོགས་པ་
སྦྱིན་པར་བྱ་ཞིང་། ཆོ་ག་ལྷག་མ་རྣམས་སྔར་ལྟར་བྱའོ། །དཔལ་མཆོག་རྒྱུད་ཕྱི་མའི་མེ་ལྟར་
འབར་བའི་དཀྱིལ་འཁོར་གྱི་ཆོ་ག སློབ་དཔོན་ཀུན་དགའ་སྙིང་བོའི་ལུགས་ལ་ཇི་ལྟར་བྱ་བའི་
ངེས་པའོ། །ལེའུ་ཕྲན་ཉི་ཤུ་བའོ།། །།
་པ་དབུགས་